Maria da Luz Santos, qui ta mora na Ribera di Torri, Santanton, sta na Son Vicente pa sabi sobri um bolsa di studi qui “ devia dadu” sê fidju. Kel cidadon li sta mostra rivoltadu y injustisadu. Konta ma fidju, desdi qui trimina insinu sikundáriu sa tenta sigui studu na ária di medicina.
Sima é konta NN ta mostra dukumentus , fijdu Samuel Marcos Santos qui tirmina sikundáriu ku média di 17 valor, participa nun konkursu di bolsa di studu pa bai fazi kursu di medicina na Kuba. Di resultados, Samuel fika na sigundu lugar na konkursu ku média final di 14,40. Na primeru staba Maria Conceição Pina Alves ku 14,50 e tirceru Dulcineia dos Santos Sanches ku 14,32. Na liSta, Samuel sta na sigundu pré-silicionadu, kuza qui fazi mai kridita meh ta konsiguiba bolsa di studu.
Samuel bai pa Praia, sima mai fla, pa ntrevista. “nfazi txeu isforsu peh podi sta na dia markadu”. Y ê ka ta ntendi pamodi ki sê fidju ka dadu bolsa. Y ê kré un splikason di Ministériu di Idukason. É pamodi keli k ê fla mê sa tenta entra en kontatu ku responsável di konkursu di bolsas, mas ti gosi, ê ka konsigui
Maria da Luz, qui ta trabdaja komu ajudanti di karru na Santanton, fla qui num di quês konbersu ku “alguém di Ministériu” qui staba na otu ladu di linha perguntal “si ê atxa ma bolsa ta dadu pa um fidjo di ajudanti di karru”. Ê fla ma kela é un di kês momentus qui mas rivoltal. Fla qui djê tenta papia ku Ministra di Juventudi quando ê bai visita Son Vicenti, mas ka da.
Ê kré sabi só pamodi qui bolsa ka dadu. Keli é objetivu principal, sima ê fla. Maria di Luz teni un raskunhu ku perguntas y rispostas di ntrivistas. “Úniku kuza quê ka konsigui rispond é kantu alguém ta vivi na Kuba”. Ku basi na questionáriu ê ka ntendi pamodi qui bolsa negadu y é kr’e pê splikadu.
Fidju trimina nsinu sikundariu y dja tenta txeu bes bolsa mas ka konsigui. Ta karacteriza si kabesa komu un mudjer ki ta fazi tudu pa sê fidjus. Maria da Luz tem 3 fidju, un na studa na Purtgual, otu qui trimina insinu sikundáriu y Samuel qui nda sta na luta pa konsigui “bolsa di studa pa Kuba”.
Nu tenta papia ku alguém responsável na Ministério di Insinu Superior, mas ka staba prisenti y nu ta tonda txoma pa djobi un splikason di sês parti.
ToticiasdoNorte
kea_Latn kea_Latn kea_Latn kea_Latn kea_Latn kea_Latn kea_Latn spa_Latn